## Educació formalitza la recepció de l’IES Azorín de Petrer que té 24 unitats d’ESO i 8 de Batxillerat

*** L’edifici està situat en una parcel·la de 16.027 m² que inclou zones verdes i equipaments esportius i disposa de la qualificació energètica A**

La Conselleria d’Educació, Cultura, Universitats i Ocupació ha formalitzat este dilluns la recepció de l’IES Azorín de Petrer, centre que té 24 unitats d’Educació Secundària Obligatòria i 8 unitats de Batxillerat (Ciències i Tecnologia, Humanitats i Ciències Socials).

La firma de l’acta de recepció, en la qual ha estat present el conseller, José Antonio Rovira, ha sigut realitzada per l’arquitecte de Conselleria, Manuel Romero; la direcció facultativa d’obra (UTE composta per Antonio López Sánchez, Alejandro Martínez Ferrer, Enrique Andrés Casany i Rafael Pérez Gamón) i l’empresa contractista, UTE IES AZORÍN (GESTASER-ORTHEM). L’obra, en la qual s’han invertit 12,4 milions d’euros, és una obra pròpia de la Conselleria i ha sigut cofinançada al 60 % pel Fons Europeu de Desenrotllament Regional (FEDER) de la Comunitat Valenciana 2021-2027.

Juntament amb el conseller han visitat el centre el director general d’Infraestructures Educatives, José María Larena, així com el primer tinent d’alcalde i regidor d’urbanisme, David Morcillo; la regidora d’Educació, Patricia Martínez; l’arquitecte municipal, Fernando Cerdà, així com l’arquitecte redactor i director de l’obra, Manuel Romero, que ha fet la visita guiada.

L’edifici està situat en una parcel·la de 16.027 m² que inclou zones verdes i equipaments esportius. El disseny consta d’un aulari principal i a més de les aules d’ESO i 8 de Batxillerat té laboratoris i aules específiques, així com gimnàs i vestuaris de nova construcció, integrats en el conjunt, i zones comunes com ara cafeteria, biblioteca, sala d’actes i espais administratius. També inclou una urbanització exterior amb pistes esportives, zones verdes i aparcaments accessibles.

L’IES Azorín disposa d’un modern sistema de sostenibilitat que té la qualificació energètica A gràcies a una envolupant tèrmica millorada i un sistema fotovoltaic amb inversor de 100 kW. Així mateix, és un centre completament accessible, amb itineraris adaptats i espais inclusius.

Fecha: 17/11/2025